《寄弟养志》
清代·陈维裕

别汝一载馀，思汝心转切。不知汝在家，所为何事业。

男儿贵立身，出处当豪杰。汝志素云养，汝性亦不拙。

勉励方成人，优游总无益。旦夕奉亲馀，无令废书籍。

青春不再至，岁月莫虚掷。有司取人才，文章要矜式。

熟路驰轻车，任尔随所适。非我私杜撰，乃我所亲历。

万里寄汝言，为我铭胸臆。

作者简介：明福州府长乐人，字饶初。天顺四年进士。任御史，屡纠大臣。时曹吉祥、石亨恃复辟功，横行不法，维裕疏劾之。有《友竹集》。